Az Emberi Erőforrások Minisztériuma

2016. évi pályázati felhívása

a Minősített Könyvtár cím elnyerésére

1.	A pályázat célja:

A Minősített Könyvtár cím és a Könyvtári Minőségi Díj adományozásáról szóló 12/2010. (III.11.) OKM rendelet alapján a kultúráért felelős miniszter pályázatot hirdet a minőségirányítás módszereinek alkalmazásában kiemelkedő teljesítményt nyújtó könyvtárak elismerésére.

2.	A pályázók köre:
	 
-	könyvtárak
-	könyvtári tevékenységet folytató szervezetek

3.	Pályázati feltételek:

-	A Könyvtári Minőségügyi Bizottság által közzétett Könyvtári Közös Értékelési    
Keretrendszer (KKÉK) szerint elkészített részletes önértékelés. 
-	A KKÉK-ban előírt pontszám legalább 75 %-ának (750 pont) teljesítése 
-	A KKÉK-ban előírt és a pályázati felhívás mellékletében felsorolt kötelező dokumentumok megléte. 
-	A pályázati felhívás mellékletében felsorolt ajánlott dokumentumok egy részének megléte. 
-	A pályázati díj – 200.000 Ft – átutalása az Országos Széchényi Könyvtár 10032000-01427659-00000000 számú /MÁK/ számlájára.

A Könyvtári Közös Értékelési Keretrendszer (KKÉK) az Emberi Erőforrások Minisztériuma honlapján érhető el (kormany.hu / Dokumentumok / Segédletek, adatlapok). 

4.	Benyújtandó pályázati dokumentumok:

-	a pályázati adatlap,
-	a pályázat céljának szöveges indoklása, maximum 3 oldal terjedelemben, 
-	az önértékelés, 
-	a kötelező és az ajánlott dokumentumok.

5.	A pályázat befogadásának feltételei:

-	A 4. pontban felsorolt benyújtandó pályázati dokumentumok hiánytalan megléte.
-	A benyújtás határidejének betartása.
-	A befizetett pályázati díj átutalását igazoló banki kivonat megléte.
-	Megfelelés az előírt formai követelményeknek:
o	az adatlapot, a szöveges indoklást és az önértékelést két példányban – egy nyomatott és egy elektronikus formában (CD vagy DVD),
o	a kötelező és az ajánlott dokumentumokat csak elektronikus formában (CD vagy DVD) kell benyújtani.

6.	A pályázatok benyújtásának határideje: 2016. július 31. 

A pályázatokat az Emberi Erőforrások Minisztériuma Kultúráért Felelős Államtitkárság Kulturális Kapcsolatok Főosztályra (1055 Budapest, Szalay u. 10-14.) kell postai úton eljuttatni.

7.	A pályázat eredményének kihirdetése:

-	A pályázók levélben kapnak értesítést a döntésről.
-	Az emberi erőforrások minisztere a Minősített Könyvtár címet elnyerő könyvtár számára díszoklevelet, a nyilvánosság tájékoztatására falitáblát adományoz, amit 2017-ben, a Magyar Kultúra Napján ünnepélyes keretek között ad át.
-	A Minősített Könyvtár címet elnyerő intézmény a cím használatára 5 évig jogosult. 

A pályázati felhívás mellékletei: 
1.	mellékelt: Pályázati adatlap, 
2.	melléklet: Pályázati dokumentáció:
2.1	a pályázat szöveges indoklása,
2.2	az önértékelési táblázat,
2.3	az önértékelés pontozásos összesítése (Excel tábla),
3.	melléklet: A kötelező és az ajánlott dokumentumok listája.